钦定古今图书集成/明伦汇编/氏族典/第602卷 > 《凌迪知万姓统谱》 > 长孙道生
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙道生

按《魏书长孙道生传》：“道生，嵩从子也。忠厚廉谨，太祖
爱其慎重，使掌几密。世祖即位，进爵汝阴公，迁廷尉
卿。世祖征赫连昌，道生为前驱，遂平其国。除司空，加
侍中，进封上党王。薨年八十二，谥曰靖。道生廉约，每
建大议，多合时机。为将有权略，善待士众。与从父嵩
俱为三公，当世以为荣。子抗，位少卿，早卒。”